Loo lühike ja täpne pealkiri, mis võtab kokku eestikeelse uudiste sisu. Vasta ainult pealkirjaga!
## Tekst:

Korvpalliliigas NBA naasis viimased viis mängu reie lähendajalihase vigastuse tõttu vahele jätma pidanud LeBron James Los Angeles Lakersi koosseisu ning aitas tiimil 105:94 võita San Antonio Spursi.
Lakersi eest viimati 9. novembril väljakul käinud James viskas reedel 21 punkti, Anthony Davis tegi 25 punkti ja 15 lauapalliga kuuenda järjestikuse kaksikduubli. Lakers (6-11) on viimasest viiest mängust võitnud neli, Spurs jätkab aga allakäigutrepil: kaotatud on seitse järjestikust mängu ning viimasest 13-st 12.

Brooklyn Netsi (9-11) ei aidanud reedel ka Kevin Duranti 36 punkti, üheksa lauapalli ja kaheksa resultatiivset söötu, skooriga 117:128 tuli alla vanduda Indiana Pacersile (11-7). NBA parima saldoga (15-4) jätkav Boston Celtics oli Jayson Tatumi 30 ja Jaylen Browni 25 punkti toel 122:104 üle Sacramento Kingsist (10-8).

Portland Trail Blazers (11-8) võttis lisaajal võõrsil 132:129 võidu New York Knicksi (9-10) üle, võitjate kasuks viskas 44 punkti koguni 28-st vabaviskest 21 tabanud Jerami Grant. 47 minutit väljakul rassinud Anfernee Simons toetas teda 38 punktiga. 44 punkti viskas reedel ka Trae Young, kuigi Atlanta Hawks (11-8) pidi 122:128 alla vanduma Houston Rocketsile (4-14). Dejounte Murray viskas Atlanta kasuks 39 punkti ehk sama palju kui teised tiimi eest väljakul käinud kaheksa meest kokku.
## Pealkiri:

user
James naasis koosseisu ja aitas Lakersil võita mõõnavat Spursi
assistant